Шушкевіч у цэлым выказаўся на карысць СНД, аднак паставіў пад сумнеў мэтазгоднасць уваходжання Беларусі ў ваенна-палітычныя саюзы, г.зн. у сістэму калектыўнай бяспекі. Лейтматывам у прамове Кебіча было ўмацаванне эканамічных адносінаў не з Захадам, а з рэспублікамі былога СССР. Багданкевіч выказаўся за лібералізацыю цэнаў, за лібералізацыю гандлю — перш за ўсё з Расіяй.